proxectonos/corpus_dominio_legal_administrativo_tmp huggingface dataset:
ORDE do 1 de abril de 2002 pola que se lle autoriza a ampliación dunha unidade do segundo ciclo de educación infantil ó centro privado Miralba de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/05/2002

Examinado o expediente presentado polo centro privado Miralba de Vigo, no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado Miralba de Vigo, segundo os datos que se relacionan no anexo da presente orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 1 de abril de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Gran Vía, 164.
Código do centro: 36011178.
Denominación: Centro Privado Miralba.
Titular: Compañía Hijas de Jesús.
Nivel: educación infantil-2º ciclo.
Unidades de que constaba: 8.
Unidades novas autorizadas: 1.
Composición resultante:
a) Centro de educación infantil: 9 unidades.
b) Centro de educación primaria: 18 unidades.
c) Centro de educación secundaria.-12 unidades de educación secundaria obrigatoria.-4 unidades de bacharelato das modalidades de ciencias da natureza e da saúde; humanidades e ciencias sociais.
CORRECCIÓN de erros.-Orde do 1 de abril de 2002 pola que se aproban as bases que rexerán as convocatorias de axudas correspondentes ás accións do Programa de Promoción Xeral de Investigación do Plan Galego de Investigación, Desenvolvemento e Innovación Tecnolóxica e se procede á súa convocatoria para o ano 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/05/2002

Advertido erro na devandita orde publicada no DOG nº 69, do 10 de abril de 2002, cómpre face-la seguinte corrección:
Na táboa que se inclúe na páxina 4.577 e na aplicación orzamentaria 04.06.432A.740.0, para o ano 2002, onde di: «6.000.000», debe dicir: «5.000.000».
CORRECCIÓN de erros.-Orde do 11 de abril de 2002 pola que se clasifica como de interese cultural a Fundación Santuario de Nuestra Señora de La Saleta, Siador-Silleda.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/05/2002

Advertido erro na devandita orde, publicada no Diario Oficial de Galicia nº 77, do 22 de abril de 2002, cómpre face-las oportunas correccións:
Nas páxinas 5.422 e 5.423, columna da esquerda, liñas 7 e 39 respectivamente, onde di: «Fundación Nuestra Señora de La Saleta, Siador-Silleda», debe dicir: «Fundación Santuario de Nuestra Señora de La Saleta, Siador-Silleda».
DECRETO 152/2002, do 4 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada OU-404 de Celanova a Barral, treito: Ponte da Ella-límite norte do termo municipal de Cartelle. (Clave OU/00/37.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/05/2002

Con data do 21 de xaneiro de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento da estrada OU-404 de Celanova a Barral. Treito: Ponte da Ella-límite norte termo municipal de Cartelle. Clave: OU/00/37.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia, en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catro de abril de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada OU-404 de Celanova a Barral. Treito: Ponte da Ella-límite norte termo municipal de Cartelle. Clave: OU/00/37.1.
Santiago de Compostela, catro de abril de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 151/2002, do 4 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da autovía Ferrol-Vilalba, treito: Igrexafeita-Espiñaredo. (Clave AC/00/75.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/05/2002

Con data do 12 de marzo de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado da autovía Ferrol-Vilalba. Treito: Igrexafeita-Espiñaredo. Clave: AC/00/75.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial e na necesidade de que se cumpran os prazos para desenvolve-las actuacións da Xunta de Galicia, recollidas no Plan de Infraestructuras Viarias da Comarca de Ferrolterra, Eume, Ortegal e Mariña Lucense, e aprobadas no Consello do 6 de abril de 2001, equilibradoras da construcción da Autovía do Cantábrico polo Ministerio de Fomento.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catro de abril de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de
trazado da autovía Ferrol-Vilalba. Treito: Igrexafeita-Espiñaredo. Clave: AC/00/75.1.
Santiago de Compostela, catro de abril de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 149/2002, do 11 de abril, polo que se acepta a cesión, a título gratuíto, feita polo Concello de Foz (Lugo), dun predio situado na avenida de Cervantes, para a construcción dunha estación de autobuses.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/05/2002

O Pleno da Corporación Municipal do Concello de Foz, reunido en sesión do día 1 de xuño de 2001, acordou cederlle á Comunidade Autónoma de Galicia o predio situado na avenida de Cervantes de Foz, para a construcción dunha estación de autobuses.
A Secretaría Xeral e do Patrimonio tramitou o correspondente expediente de aceptación da cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, pola que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Foz acordou a cesión e logo de deliberación do Consello da Xunta de Galicia na súa reunión do día once de abril de dous mil dous,
DISPOÑO:
Artigo 1º
Acéptase a cesión feita polo Concello de Foz, a título gratuíto, do predio situado na avenida de Cervantes, dunha superficie de 1.400 m, que linda: ó norte coa avenida de Cervantes e o asilo de anciáns; ó sur e ó leste co Concello de Foz; e ó oeste con José Lestegás.
Inscrito no Rexistro da Propiedade de Mondoñedo no tomo 898, libro 180, folio 54, predio número 24.153.
Artigo 2º
O inmoble cedido destinarase á construcción dunha estación de autobuses.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo
tódolos trámites necesarios para a efectividade do presente decreto.
Santiago de Compostela, once de abril de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 153/2002, do 4 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da mellora da seguridade vial na C-543, treito: Vidán-Os Ánxeles. (Clave AC/01/63.6).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/05/2002

Con data do 28 de xaneiro de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado da mellora da seguridade vial na C-543, treito: Vidán-Os Ánxeles. Clave: AC/01/63.6.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catro de abril de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da mellora da seguridade vial na C-543, treito: Vidán-Os Ánxeles. Clave: AC/01/63.6.
Santiago de Compostela, catro de abril de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 154/2002, do 4 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado das obras de acondicionamento da estrada C-535, treito: Polígono Industrial de Sarria-Saa. (Clave LU/99/36.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/05/2002

Con data do 31 de xullo de 2001, o director xeral de Obras Públicas, por delegación do conselleiro
de Política Territorial, Obras Públicas e Vivenda, aprobou o proxecto de trazado da obra de acondicionamento da estrada C-535, treito: Polígono Industrial de Sarria-Saa. Clave: LU/99/36.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día catro de abril de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra de acondicionamento da estrada C-535, treito: Polígono Industrial de Sarria-Saa. Clave: LU/99/36.1.
Santiago de Compostela, catro de abril de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 155/2002, do 11 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada PO-261, treito: Covelo-Maceira. (Clave PO/99/21.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/05/2002

Con data do 12 de febreiro de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento da estrada PO-261. Treito: Covelo-Maceira. Clave: PO/99/21.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de abril de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada PO-261. Treito: Covelo-Maceira. Clave: PO/99/21.1.
Santiago de Compostela, once de abril de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Resolución do 19 de abril de 2002 pola que se convocan axudas a organizacións de consumidores e usuarios para proxectos de mellora do mercado en relación cos intereses dos consumidores.
INSTITUTO GALEGO DE CONSUMO — III. OUTRAS DISPOSICIÓNS — 09/05/2002

Advertido erro na antedita resolución publicada no DOG nº 82, do 29 de abril de 2002, cómpre face-la seguinte corrección:
Na páxina 5.981, onde di: «o prazo para a presentación de solicitudes será de 20 días naturais», debe dicir: «o prazo para a presentación de solicitudes será de 20 días hábiles».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 25 de abril de 2002 pola que se conceden os premios para o fomento da recollida de pilas usadas en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 09/05/2002

Por Orde do 15 de maio de 2001 (publicada no DOG nº 101, do 26 de maio) foron convocados varios concursos para o fomento da recollida de pilas usadas en Galicia.
No artigo 2 da citada orde convócase o concurso II liga de pilas, dirixido a tódolos centros docentes de ensinanzas non universitarias da Comunidade Autónoma.
Polo tanto, en uso das atribucións conferidas no artigo 34 da Lei 1/1983, do 22 de febreiro, modificada pola Lei 11/1998, do 20 de outubro, en relación cos artigos 27.30º e 30 do Estatuto de autonomía
e do Decreto 14/2002, do 14 de xaneiro, polo que se establece a estructura orgánica da Consellería de Medio Ambiente
RESOLVO:
Artigo 1º
De acordo co disposto na Orde do 15 de maio de 2001, concédense os premios que se relacionan no anexo a esta orde.
Artigo 2º
Esta orde entrará en vigor o día seguinte ó da súa publicación e os premios seranlles comunicados persoalmente ós premiados.
Santiago de Compostela, 25 de abril de 2002.
José Carlos del Álamo Jiménez
Conselleiro de Medio Ambiente
ANEXO
PROVINCIA
CIDADE
COLEXIO
RATIO
PREMIOS
1 PONTEVEDRA
A GUARDA
SAN XEROME EMILIANI
205,68
6.010,12 euros
2 LUGO
TRABADA
CEIP CELSO CURRÁS
193,47
5.409,11 euros
3 OURENSE
QUINS
CEIP DE QUINS
31,58
4.808,10 euros
4 PONTEVEDRA
SANXENXO
CEIP MAGALÁNS DORRÓN
23,60
4.207,08 euros
5 A CORUÑA
MUGARDOS
CEIP UNIÓN MUGARDESA
23,06
3.606,07 euros
6 LUGO
SAN CIBRAO-CERVO
CEIP GALDÍN
22,97
3.005,06 euros
7 OURENSE
OURENSE
ROGELIO GARCÍA YÁÑEZ
22,69
2.404,05 euros
8 A CORUÑA
NEDA
CEIP SAN ISIDRO
18,51
1.803,04 euros
9 A CORUÑA
SANTIAGO DE C.
CEIP RODRÍGUEZ XIXIREI LAVACOLLA
18,21
1.202,02 euros
10 OURENSE
CENLLE
CEIP DE CENLLE
17,98
961,62 euros
11 PONTEVEDRA
PONTEVEDRA
CEIP SAN MARTIÑO
17,92
961,62 euros
12 PONTEVEDRA
VIGO
COLEXIO MONTERREI
17,48
961,62 euros
13 OURENSE
CUALEDRO
CEIP VICENTE RISCO
16,05
961,62 euros
14 PONTEVEDRA
VIGO
COLEXIO ALOYA
15,40
961,62 euros
15 LUGO
SAN COSME DE BARREIROS
CEIP SAN COSME DE BARREIROS
13,62
961,62 euros
PROVINCIA
CIDADE
COLEXIO
RATIO
PREMIOS
16 A CORUÑA
FERROL
CEIP A LAXE
12,97
961,62 euros
17 PONTEVEDRA
VIGO
CEIP ALFONSO R CASTELAO
12,70
961,62 euros
18 PONTEVEDRA
PONTEAREAS
COLEXIO INMACULADA
10,76
961,62 euros
19 A CORUÑA
MUXÍA
CEIP VIRXE DA BARCA
9,74
961,62 euros
20 OURENSE
LEIRO
CEIP EMILIA PARDO BAZÁN
8,92
961,62 euros
CORRECCIÓN de erros.-Resolución do 19 de abril de 2002 pola que se convocan axudas a corporacións locais para actividades de información, educación e defensa do consumidor e usuario para o ano 2002.
INSTITUTO GALEGO DE CONSUMO — III. OUTRAS DISPOSICIÓNS — 09/05/2002

Advertido erro na antedita resolución publicada no DOG nº 82, do 29 de abril de 2002, cómpre face-la seguinte corrección:
Na páxina 5.986, onde di: «o prazo para a presentación de solicitudes será de 20 días naturais», debe dicir: «o prazo para a presentación de solicitudes será de 20 días hábiles».
RESOLUCIÓN do 24 de abril de 2002 pola que se publica o estado de execución do orzamento da Comunidade Autónoma e as súas modificacións, e a situación da tesourería e os movementos por operacións orzamentarias e extraorzamentarias correspondentes ó cuarto trimestre de 2001.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/05/2002

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado por Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e ás súas modificacións, e á situación de tesourería e ós movementos por operacións orzamentarias e extraorzamentarias correspondentes ó cuarto trimestre de 2001, que figuran como anexo a esta resolución.
Santiago de Compostela, 24 de abril de 2002.
José Antonio Orza Fernández
Conselleiro de Economía e Facenda
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 10 de abril de 2002 sobre homologación dun curso para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/05/2002

Ó abeiro do disposto na disposición derradeira primeira, do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, e para os efectos establecidos nos artigos 32 e 33 do referido decreto, esta consellería resolve homologa-lo seguinte curso:
Organización de actividades turísticas na natureza, que se desenvolverán no Centro Comarcal Expo-Ordes (teléfono: 981 68 83 86), do 10 de maio ó 1 de xuño de 2002, cunha duración de 36 horas lectivas, organizado pola Escola Galega do Tempo Libre D. Bosco.
Santiago de Compostela, 10 de abril de 2002.
Jesús Pérez Varela
Conselleiro de Cultura, Comunicación
Social e Turismo
CORRECCIÓN de erros.-Decreto 125/2002, do 4 de abril, polo que se establece a estructura orgánica da Consellería de Pesca e Asuntos Marítimos.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 13/05/2002

Advertidos erros no citado decreto, publicado no Diario Oficial de Galicia nº 73, do 16 de abril de 2002, cómpre face-las seguintes correccións:
-Páxina 5.026, no primeiro punto do epígrafe 2.1 do artigo 5º, onde di: «-A programación e seguimento das actuacións en materia de ordenación do marisqueo e da acuicultura», debe dicir: «-A programación e seguimento das actuacións en materia de ordenación da pesca, do marisqueo e da acuicultura».
-Páxina 5.028, no epígrafe 2.2.1. do artigo 7º, onde di: «Servicio de Coordinación e Xestión da Investigación Mariña», debe dicir: «Servicio de Xestión e Coordinación da Investigación Mariña».
-Páxina 5.029, no epígrafe 2.3. do artigo 7º, onde di: «...O CIMA está integrado polo Centro de Investigacións Mariñas de Corón-Vilanova, o Centro de Cultivos Mariños de Ribadeo e o Centro de Experimentación en Acuicultura de Couso-Aguiño.», debe dicir: «O CIMA está integrado polo Centro de Investigacións Mariñas de Corón-Vilanova e o Centro de Cultivos Mariños de Ribadeo.».
-Páxina 5.029, artigo 9º, engadir no punto 3 o texto seguinte: «Igualmente, correspóndenlle-las competencias en materia de costas atribuídas ós delegados provinciais polo Decreto 151/1995, do 18 de maio, relativo ó exercicio das competencias en materia de costas pola Comunidade Autónoma».
-Páxina 5.029, artigo 9º, no punto 4, suprimi-lo texto desde a liña 11, onde di: «e as competencias...», ata a liña 15, onde di: «...de Medio Ambiente».
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 7 de maio de 2002 pola que se fai público o acordo do Pleno do Parlamento de Galicia relativa á elección dos membros do Consello de Administración da Compañía de Radio-Televisión de Galicia.
PARLAMENTO DE GALICIA — II. AUTORIDADES E PERSOAL — 13/05/2002

O Pleno do Parlamento, en sesión celebra da o día 24 de abril de 2002, e co quorum de dous tercios previstos no artigo 4, apartado 1º, da Lei 9/1984, do 11 de xullo, acordou elixir como membros do Consello de Administración da Compañía de Radio-Televisión de Galicia, ás seguintes persoas:
Arias Roca, Ramón.
Cid Pinal, Enma.
Conde Cid, Alfredo.
García Gorostizu, José Luis.
Iravedra Lestal, José Luis.
Jiménez Morán, Juan Manuel.
López Rico, Mario.
Martínez-Reboredo del Castillo, Ramón.
Obelleiro Piñón, Luis.
Ortíz Álvarez, Luis.
Pillado Mayor, Francisco.
Rodríguez Rodríguez, Antonio.
O que se publica para xeral coñecemento, e para os efectos establecidos nos artigos 65 e concordantes do Regulamento da cámara.
Santiago de Compostela, 7 de maio de 2002.
José María García Leira
Presidente do Parlamento de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 161/2002, do 10 de maio, polo que se nomean os membros do Consello Asesor de RTVE en Galicia.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 13/05/2002

De acordo co establecido no artigo 8.1º da Lei 10/1983, do 9 de decembro, reguladora do Consello
Asesor de RTVE en Galicia, de conformidade coas designacións realizadas polo Pleno do Parlamento de Galicia en sesión celebrada o día 24 de abril de 2002, e trala reunión do Consello da Xunta de Galicia do dez de maio de dous mil dous,
DISPOÑO:
Nomear membros do Consello Asesor de RTVE en Galicia ás seguintes persoas:
María Fernanda Blanco Fernández.
Juan Manuel Cancio Moreda.
Alberto Durán Núñez.
Manuel Estévez Mengotti.
José Luis García Casasnovas.
Manuel Ángel Lores Buezas.
Susana Tojeiro Bouzón.
Carlos Manuel Callón Torres.
Xosé Gontá Sobrino.
Xulia Guntín Araujo.
Teresa Facal Castro.
Esther Fontán Prado.
Juan José Quintáns Paredes.
Santiago de Compostela, dez de maio de dous mil dous.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
ORDE do 6 de maio de 2002 pola que se resolve a convocatoria da segunda edición do premio A empresa en favor da familia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 15/05/2002

Convocada pola Orde do 3 de abril de 2002 (DOG nº 69, do 10 de abril) a segunda edición do premio A empresa en favor da familia establecido polo Decreto 80/2002, do 7 de marzo (DOG nº 57, do 21 de marzo), e de conformidade coa base sexta da referida orde, esta consellería
RESOLVE:
Primeiro.-Concede-lo premio A empresa en favor da familia, correspondente ó ano 2002, á empresa Fábrica de Cerámica de Sargadelos, S.L., como recoñecemento ás accións realizadas dentro do ámbito da organización empresarial que teñen en conta os intereses das familias e coadxuvan a conciliación da vida familiar e laboral.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira, no prazo dun mes contado desde o día seguinte ó da súa publicación no DOG, de conformidade co establecido na Lei 30/1992, do 26 de novembro, na súa nova redacción dada pola Lei 4/1999, do 13 de xaneiro, ou poderán impugnala directamente perante o Tribunal Superior de Xustiza de Galicia no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 6 de maio de 2001.
Manuela López Besteiro
Conselleira de Familia e Promoción do Emprego
Muller e Xuventude
RESOLUCIÓN do 7 de maio de 2002 pola que se fai pública a reforma da relación de postos de traballo do Consello de Contas de Galicia, acordada polo Pleno en sesión do día 25 de xaneiro de 2002.
CONSELLO DE CONTAS DE GALICIA — III. OUTRAS DISPOSICIÓNS — 15/05/2002

De conformidade co disposto no artigo 8. j) do Regulamento de réxime interior do Consello de Contas, en relación cos artigos 6 e 25 da Lei 4/1988, do 26 de maio, da función pública de Galicia, o Pleno do Consello de Contas, en sesión que tivo lugar o día 25 de xaneiro de 2002, acordou modifica-la RPT do consello nos seguintes termos:
Primeiro.-Crear dúas novas prazas coas seguintes características:
Denominación: auditor-adxunto.
Nivel de C.D.: 28.
Complemento específico: 13.263,83 A.
Tipo de posto: S.
Forma de provisión: libre designación.
Grupo: A.
Corpo ou escala: superior da C.A. galega, Estado, CC AA, OO AA, CC LL ou S.S.
Titulación: licenciado.
Formación específica: experto en auditoría.
Segundo.-Crear catro novas prazas coas seguintes características:
Denominación: técnico de auditoría.
Nivel de C.D.: 25.
Complemento específico: 10.515,60 A.
Tipo de posto: S.
Forma de provisión: libre designación.
Grupo: b.
Corpo ou escala: xestión da C.A. galega, Estado, CC AA, OO AA, CC LL ou S.S.
Titulación: titulado medio.
Formación específicas: contabilidade e auditoría pública.
Santiago de Compostela, 7 de maio de 2002.
Luciano Fariña Busto
Conselleiro maior
DECRETO 164/2002, do 25 de abril, polo que se aproba a bandeira da Entidade Local Menor de Bembrive-Vigo (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/05/2002

A Entidade Local Menor de Bembrive-Vigo (Pontevedra) considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa enseña, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, con data do oito de abril de dous mil dous, emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de abril de dous mil dous,
DISPOÑO:
Artigo único.-Aproba-la bandeira da Entidade Local Menor de Bembrive-Vigo (Pontevedra), que figura como anexo, organizada do seguinte xeito: sobre pano verde, a machada de amarelo, disposta en banda e acompañada, á hasta, dunha vieira, e ó batente, dunha rama de piñeiro, todo do mesmo.
Santiago de Compostela, vintecinco de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 166/2002, do 25 de abril, polo que se aproba o escudo do Concello de Monforte de Lemos (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/05/2002

O Concello de Monforte de Lemos (Lugo) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa enseña, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, con data do oito de abril de dous mil dous, emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de abril de dous mil dous,
DISPOÑO:
Artigo único.-Aproba-lo escudo do Concello de Monforte de Lemos (Lugo), que figura como anexo, organizado do seguinte xeito: de prata (branco) un monte de ouro, sumado dunha torre do mesmo, acompañado no centro do xefe dunha «tau» de gules (vermello) e de seis roeis de azur (azul) nos flancos. Ó timbre, coroa real pechada.
Santiago de Compostela, vintecinco de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ANEXO
DECRETO 165/2002, do 25 de abril, polo que se aproba a bandeira do Concello de Arbo (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/05/2002

O Concello de Arbo (Pontevedra) considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa enseña, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades
locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, con data do oito de abril de dous mil dous, emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de abril de dous mil dous,
DISPOÑO:
Artigo único.-Aproba-la bandeira do Concello de Arbo (Pontevedra), que figura como anexo, organizada do seguinte xeito: sobre pano azul, a lamprea de amarelo e no cantón alto, ó batente, un acio de uvas, tamén de amarelo.
Santiago de Compostela, vintecinco de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ANEXO
DECRETO 163/2002, do 25 de abril, polo que se aproba o escudo do Concello de Tomiño (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/05/2002

O Concello de Tomiño (Pontevedra) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa enseña, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, con data do oito de abril de dous mil dous, emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de abril de dous mil dous,
DISPOÑO:
Artigo único.-Aproba-lo escudo do Concello de Tomiño (Pontevedra), que figura como anexo, organizado do seguinte xeito: de ouro (amarelo), unha torre de sinople (verde), terrasada e flanqueada de dúas árbores do mesmo; na punta, ondas de prata e azur (azul). Ó timbre, coroa real pechada.
Santiago de Compostela, vintecinco de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 3 de maio de 2002 pola que se autoriza a modificación dos artigos 13 e 21 dos estatutos da Fundación María Seoane Colmeiro e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/05/2002

Analizado o expediente de referencia, promovido pola Fundación María Seoane Colmeiro.
Resultando que esta fundación foi clasificada como benéfico-docente por orde da Consellería da Presidencia e Administración Pública do 22 de maio de 1998 (DOG do 8 de xuño), declarada de interese galego por orde da Consellería de Educación e Ordenación Universitaria do 9 de xuño de 1998, e que se encontra inscrita no rexistro de fundacións desta consellería co número 184.
Resultando que a Fundación María Seoane Colmeiro solicitou perante a Consellería de Educación e Ordenación Universitaria a modificación dos artigos 13 e 21 dos seus estatutos.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación e as súas posteriores modificacións.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Autoriza-la modificación dos artigos 13 e 21 dos estatutos da Fundación María Seoane Colmeiro, nos termos que figuran na escritura pública de data 26 de abril de 2002, do notario de Silleda, Rafael González Gozalo (protocolo número 38).
Segundo.-Practica-la inscrición desta modificación estatutaria no rexistro de fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición, que pon fín á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes e ante o conselleiro de Educación e Ordenación Universitaria, ou ben impugnada directamente ante a jurisdicción contencioso-administrativa, no prazo de dous meses, contados desde o día seguinte ó da súa publicación no Diario Oficial de Galicia.
Santiago de Compostela, 3 de maio de 2002.
Celso Currás Fernández
Conselleiro de Educación e Ordenación
Universitaria
DECRETO 167/2002, do 18 de abril, polo que se declara a urxente ocupación, para efectos de expropiación forzosa, polo Concello de Pontedeva (Ourense), dos bens e dereitos necesarios para a realización das obras do proxecto de camiño de acceso a Abelleira e Xinzo de Deva.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/05/2002

O Concello de Pontedeva, en sesión do día dezasete de outubro de dous mil, aprobou o proxecto de camiño de acceso a Abelleira e Xinzo de Deva, e na sesión do nove de xaneiro de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Pontedeva foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día oito de abril de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día dezanove de febreiro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o Concello de Pontedeva, a obra é fundamental para mellora-los accesos e traslados dos nenos dalgunhas poboacións da zona, que teñen a parada do autobús escolar a dous quilómetros de distancia, e tamén para ofrecerlles ós veciños do municipio mellores accesos á estrada de Pontecantiño.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de abril de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Pontedeva, para efectos de expropiación forzosa, dos bens e dereitos concretados no expediente administrativo instruído
para o efecto e necesarios para a execución das obras do proxecto do camiño de acceso e Abelleira e Xinzo de Deva.
Santiago de Compostela, dezaoito de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 169/2002, do 25 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 127, Plan de Obras e Servicios, Trabada.-Trabada-Sante-A Ría de Abres, alargamento e mellora do punto quilométrico 1,60 ó 3,60 (Concello de Trabada).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/05/2002

A Deputación Provincial de Lugo, en sesión celebrada o día vintesete de xullo de dous mil un, aprobou o proxecto da obra número 127, Plan de Obras e Servicios, Trabada.-Trabada-Sante-A Ría de Abres, alargamento e mellora do punto quilométrico 1,60 ó 3,60 e na sesión do vintenove de outubro de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día catro de abril de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vintesete de decembro de dous mil un.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por
que segundo sinala a deputación, a estrada onde se vai actuar sitúase nunha comarca cunha densidade de poboación alta, e cunha economía baseada nas explotacións gandeiras e forestais, polo que se fai necesario o alargamento e mellora do trazado, así como a eliminación dun punto negro.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de abril de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra número 127, Plan de Obras e Servicios, Trabada.-Trabada-Sante-A Ría de Abres, alargamento e mellora do punto quilométrico 1,60 ó 3,60.
Santiago de Compostela, vintecinco de abril de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais